volitvah poslancev v državni zbor, predsednika republike, poslancev v Evropski parlament in volitve v državni svet, in sicer v določenem odstotku od osnovne plače predsednika ustavnega sodišča.

V 4. členu Pravilnika so navedeni kriteriji za določitev višine nadomestil članom volilnih odborov in njihovim namestnikom za izvajanje volilnih opravil na volitvah poslancev v državni zbor oz. Evropski parlament, za predsednika republike in na referendumu, in sicer v višini (večkratnika) dnevnice za službeno pot v domovini v celodnevnem trajanju v skladu z Uredbo o davčni obravnavi povračil stroškov in drugih dohodkov iz delovnega razmerja (dnevnica, določena z uredbo, v tem primeru predstavlja osnovo za izračun nadomestila članu volilnega odbora).

- 4. člen Pravilnika tudi določa, da ima član volilnega odbora, ki prevzema in predaja volilno gradivo in za prevoz uporablja lastno vozilo, pravico do povrnitve kilometrine v skladu z zgoraj navedeno uredbo. Član volilnega odbora, ki vodi glasovanje na diplomatsko konzularnih predstavništvih RS, pa ima pravico do nadomestila v višini ene dnevnice za službeno potovanje, ki traja nad 14 ur.

Nadomestila članom volilnih komisij za izvedbo referenduma so določene v 5. členu Pravilnika, in sicer so določena v višini 90 % nadomestil, kot so določena za člane volilne komisije volilne enote in okrajne volilne komisije (3. člen Pravilnika).

6. členu Pravilnika določa, da imajo člani volilnih komisij pravico do povračil potnih stroškov in povračil stroškov na službenem potovanju v skladu s predpisi, ki urejajo področje povračil stroškov. Članom volilnih komisij se potni stroški za delo v komisiji povrnejo v obliki kilometrine. Tajniki, njihovi namestniki in druge osebe, ki opravljajo dolžnosti na volitvah in referendumu, imajo pravico do navedenih povračil, če naloge za komisijo opravljajo v soboto ali nedeljo oz. izven delovnih dni ter na dan glasovanja.

Nadomestila tajnikom, njihovim namestnikom in drugim osebam (računovodje, informatiki), ki opravljajo dolžnosti na volitvah za predsednika republike, na volitvah poslancev v državni zbor, državni svet ali Evropski parlament so določena v 7. členu Pravilnika. Za izvedbo referendumskih opravil se višina nadomestil tajnikom, njihovim namestnikom in drugim osebam določa na enak način kot je določeno v 7. členu Pravilnika, razen za na volilnih komisijah volilnih enot, kjer je določeno nadomestilo v višini 90 %prej navedenih nadomestil.

V skladu z Zakonom o lokalnih volitvah - ZLV v olitve v občinske svete vodijo in izvajajo občinske volilne komisije, ki jo sestavljajo predsednik in trije člani ter njihovi namestniki. Občinska volilna komisija ima tudi tajnika, ki ga imenuje na predlog občinske uprave. Določene naloge pri izvedbi lokalnih volitev opravlja tudi Državna volilna komisija. Za volitve predstavnikov italijanske in madžarske narodne skupnosti ter predstavnikov romske skupnosti se imenuje posebna občinska volilna komisija.

Po 45.a členu ZLV imajo člani občinskih volilnih organov pravico do enkratnega nadomestila, in sicer je višina določena na podlagi osnovne mesečne plače za poklicno opravljanje funkcije župana v občini.

Člani volilnih odborov na lokalni ravni, ki vodijo glasovanje na volišču na dan glasovanja, imajo za svoje delo na volitvah pravico do nadomestila v višini, kot je določena za volilne odbore za volitve in referendume na državni ravni (kot to določeno v 4. členu Pravilnik, ki ga je sprejela Državna volilna komisija).

4